Kalle Keskinen

Kokoomuksen eduskuntaryhmän puheenjohtaja on tyytyväinen hallituksen saamiin tuloksiin. Nykyinen hallituspohja voisi hänestä jopa jatkaa vaalien jälkeen. Orimattilan lähelle rakennettu Hennan asema parantaa tulevaisuudessa kuntalaisten yhteyksiä pääkaupunkiseudun ja Lahden suuntaan.

Päähallituspuolueiden kannatuskäyrät ovat reilun vuoden sisällä muuttaneet muotoaan, ja osat ovat vaihtuneet. Kokoomus pitää paalupaikkaa ja keskustan suosio on romahtanut. Sinisillä on nippa nappa muutaman prosentin tuki.

Kokoomuksen eduskuntaryhmän puheenjohtaja Kalle Jokinen kiistää väitteet, että asetelmalla olisi vaikutusta hallitusyhteistyöhön.

Keskustan ahdingolla "ei ilakoida tippaakaan", koska "jokaisen sauna palaa vuorotellen". Hän viittaa kokoomuksen taannoiseen puheenjohtajavaihdokseen ja huonoihin kannatuslukemiin.

Jokinen myöntää kuitenkin, että suosioluvuilla on vaikutuksensa hallituksen ilmapiiriin.

"Toivoisin, että keskustan kannatus gallupeissakin kohenisi tasolle, jossa sen kuuluisi olla. Se parantaisi hallituksen työskentelymahdollisuuksia."

Hallitusyhteistyö sujuu Jokisen mukaan hyvin, ja kokoomus on tyytyväinen hallitusohjelmaan ja sen toteuttamistapaan. Yhteistyön kariutuminen tietäisi entistä vaikeampia aikoja ja maakunta- ja sote-uudistus palaamista lähtöpisteeseen.

Onko kokoomuksella henkinen yliote hallitusyhteistyössä?

"En näkisi asiaa näin. Se, mikä on yhdessä sovittu, niin siitä pidetään kiinni. Me emme tavoittele henkisiä yliotteita vaan hyvää tuloksellista hallitusyhteistyötä."

Hallituksen saamiin tuloksiin Jokinen on tyytyväinen. Nykyinen hallituspohja voisi hänestä jopa jatkaa vaalien jälkeen.

Hallituksella on edelleen tehtävää päätavoitteensa eli työllisyyden hoidossa ja siihen haetaan edelleen ratkaisuja, Jokinen kertoo.

Jokisen mielestä ensi kevään kehysriihessä on myös punnittava myös, voidaanko palkansaajien verotusta keventää entisestään. Haittaveroja on punnittava maltillisesti.

"Liikennepolttoaineiden veroja ei nyt koroteta, koska se lisäisi työssäkäynnin kustannuksia. Suurimmalle osalle suomalaisista oma auto on välttämätön työmatkojen tai asuinpaikan vuoksi. Emme halua lisätä verotuksella alueellista eriarvoisuutta."

Maakunta-uudistuksen ehkä kärjekkäin arvostelija on kokoomuslainen Helsingin pormestari Jan Vapaavuori. Ajaako kokoomus siis kaksilla rattailla?

"Ei aja. Emme ole laittaneet Vapaavuorta puhumaan", Jokinen toteaa.

Hän perustelee, että keskeiset politiikan toimijat ymmärtävät Vapaavuoren roolin ja hänen mielipiteille pitää antaa oma arvonsa.

"Hän on helsinkiläisten valitsema pormestari. On luonnollista, että hän ajaa helsinkiläisten etua – siitä hänelle maksetaan", Jokinen kertoo.

"Vapaavuori ei puhu kokoomuksen äänellä. Hän on ollut jo muutaman vuoden pois aktiiviroolista", hän lisää.

Isojen kaupunkien lopullinen rooli on edelleen auki maakuntauudistuksessa. Jokisen mielestä maakuntien kasvu- ja työllisyyspalvelut pitää järjestää tarkoituksenmukaisimmalla tavalla.

"Jos suurilla kaupungeilla on elinkeinoelämän, työllisyyteen ja koulutukseen liittyvät toiminnot, on aika luontevaa, että ne vastaisivat kasvu- ja työllisyyspalveluista", hän perusteelle.

Lue koko haastattelu perjantain 9.11. Maaseudun Tulevaisuudesta